24. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ  ΚΥΒΕΡΝΗΣΕΩΣ Αριθ. 00017/43/67 της 30/30 Μαρτ.  1961 (ΦΕΚ Β' 103) Περί λειτουργίας του παρά τη Γενική Γραμματεία Αθλητισμού Γνωμοδοτικού Συμβουλίου. Έχοντες υπ' όψιν :1)τας διατάξεις της παρ. 7 του άρθρ. 5 του υπ' αριθ. 3769/57 Ν.Δ/τος «περί λήψεως μέτρων δια την οργάνωσιν του εξωσχολικού αθλητισμού» και 2)την υπ' αριθ. 30991 της 16.1. 1959 απόφασιν του Προέδρου της Κυβερνήσεως, συμπληρούντες δε την υπ' αριθ. Φ.Υ.00017/6/61 της 17 Φεβρ. 1961 ημετέραν απόφασιν αποφασίζομεν : 1.Των συνεδριάσεων του παρά τη Γενική Γραμματεία Αθλητισμού Γνωμοδοτικού Συμβουλίου προεδρεύει ο Γενικός Γραμματεύς Αθλητισμού ως Πρόεδρος, τούτον δε απόντα, ελλείποντα ή κωλυόμενον εις των αντιπροέδρων κατά την σειράν εκλογής αυτών. Εν ελλείψει απουσία ή κωλύματι του Προέδρου και αμφοτέρων των αντιπροέδρων, προεδρεύει του Γνωμοδοτικού Συμβουλίου ο κατά βαθμόν ανώτερος των μετεχόντων αυτού δημοσίων υπαλλήλων, επί δε ισοβάθμων ο αρχαιότερος. 2.Του Προέδρου απόντος, ελλείποντος ή κωλυομένου, τα προς συζήτησιν θέματα εισηγείται εις το Γνωμοδοτικόν Συμβούλιον, κατά την ημερησίαν διάταξιν, ο αναπληρών αυτόν αντιπρόεδρος ή ο προεδρεύων εκ των άλλων μελών του Συμβουλίου. 3.(Αντικαθίσταται η β' παράγραφος της υπ' αριθ. Φ.Υ.00017/6/61/1961 Αποφ. Υπ. Προεδρίας Κυβερνήσεως, ανωτ. αριθ. 22). 4.«Εις όλως εκτάκτους περιστάσεις και κατά την κρίσιν του Υφυπουργού Προεδρίας Κυβερνήσεως επιτρέπεται η σύγκλησις του παρά τη Γενική Γραμματεία Αθλητισμού Γνωμοδοτικού Συμβουλίου Αθλητισμού, άνευ τηρήσεως της εν τη προηγουμένη παρ. 3 προβλεπομένης προθεσμίας και διαδικασίας». Η παρ. 4 προσετέθη δια της υπ' αριθ. Ε.Π.3177/Η της 14/15 Δεκ. 1962 αποφ. Υπ. Προεδρίας Κυβερνήσεως (ΦΕΚ Β' 471). (Αντί της σελ. 646,11(α) Σελ 646,11(β) 115 Εξωσχολική Σωματική Αγωγή 32.Η.δ.23-24 